ಸಿಎಂ ಮನೆಯ ವಾಚ್ ಮ್ಯಾನ್- ಜಮೀರ್ ಫೋಟೋ ವೈರಲ್

ಬೆಂಗಳೂರು: ಉಪಚುನಾವಣೆ ಫಲಿತಾಂಶ ಹೊರ ಬಿದ್ದಿದ್ದು, ಬಿ.ಎಸ್ ಯಡಿಯೂರಪ್ಪ ಅವರ ಸರ್ಕಾರ ಮೂರೂವರೆ ವರ್ಷ ಆರಾಮಾಗಿ ಸರ್ಕಾರ ನಡೆಯುತ್ತೆ. ಇದೀಗ ಸಮ್ಮಿಶ್ರ ಸರ್ಕಾರ ಆಳ್ವಿಕೆಯಲ್ಲಿದ್ದಾಗ ಸಚಿವರೊಬ್ಬರು ಹೇಳಿದ ಮಾತು ಈಗ ಸಿಕ್ಕಾಪಟ್ಟೆ ವೈರಲ್ ಆಗುತ್ತಿದೆ.

ಯಡಿಯೂರಪ್ಪ ಮುಖ್ಯಮಂತ್ರಿ ಆದರೆ ನಾನು ಅವರ ಮನೆ ಮುಂದೆ 24 ಗಂಟೆ ವಾಚ್ ಮ್ಯಾನ್ ಕೆಲಸ ಮಾಡುತ್ತೇನೆ. ಅದೂ ವಾಚ್ ಮ್ಯಾನ್ ಡ್ರೆಸ್ ಹಾಕಿಕೊಂಡು ಎಂದು ಮಾಜಿ ಸಚಿವ ಜಮೀರ್ ಅಹ್ಮದ್ ಅವರು ಹುರುಪಿನಿಂದ ಹೇಳಿದ್ದರು. ಇದೀಗ ಸರ್ಕಾರ ಫುಲ್ ಸೇವ್ ಆಗಿದ್ದು, ಜಮೀರ್ ಅಹ್ಮದ್ ಅವರಿಗೆ ಮೂರು ವರ್ಷ ಕೆಲಸ ಸಿಕ್ಕಿದೆ ಎಂದು ನಾನೊಬ್ಬ ಬಿಜೆಪಿಯ ಹೆಮ್ಮೆಯ ಕಾರ್ಯಕರ್ತ ಎನ್ನುವ ಫೇಸ್‍ಬುಕ್ ಪೇಜ್ ನಿಂದ ಪೋಸ್ಟ್ ಮಾಡಲಾಗಿದೆ. ಜೊತೆಗೆ ಜಮೀರ್ ಅಹ್ಮದ್ ಫೋಟೋ ಕೂಡ ಹಾಕಲಾಗಿದೆ.

ಜಮೀರ್ ಅಹ್ಮದ್ ಅವರಿಗೆ ವಾಚ್ ಮ್ಯಾನ್ ಡ್ರೆಸ್ ಹಾಕಿ ಬಿಎಸ್‍ವೈ ನಿವಾಸ ಧವಳಗಿರಿ ಮುಂದೆ ನಿಂತಿರುವ ಹಾಗೆ ಫೋಟೋವನ್ನು ಎಡಿಟ್ ಮಾಡಲಾಗಿದೆ. ವಿಶೇಷವೆನೆಂದರೆ ಈ ಪೋಸ್ಟ್ ಅನ್ನು ಈಗಾಗಲೇ 2900 ಜನ ಶೇರ್ ಮಾಡಿದ್ದು, ಸಿಕ್ಕಾಪಟ್ಟೆ ವೈರಲ್ ಆಗಿದೆ.